बिशुनपुरा(गढ़वा) : प्रधानमंत्री नरेंद्र मोदी द्वारा स्वच्छता ही सेवा संबंधित चलाए जा रहे विशेष अभियान के तहत पूरे भारत में 15 सितंबर से 2 अक्टूबर तक स्वच्छता अभियान चलाया जा रहा है। इसके तहत शनिवार को बिशुनपुरा में स्वच्छता ही सेवा अभियान चलाया गया। बिडिओ हुलास महतो एवं थाना प्रभारी करुणा शंकर दुबे के नेतृत्व में प्रखंड परिसर, थाना परिसर, मेन रोड, लालचौक, उपस्वाथ्य केंद्र, बैंक परिसर, अपरबाजार, गांधी चौक तक सड़क के दोनों तरफ बने गढ्ढो, नाले, झाड़ी को कटाई छटाई करते हुए सफाई कार्य किया गया। इस अभियान में सभी राजनितिक दल के सभी सदस्य एवं सामाजिक कार्यकर्ता ने सहयोग किया। इस मौके पर लोगो को स्वच्छता एवं सफाई के प्रति जागरूक भी किया गया। मौके पर बिडिओ हुल्लाश महतो ने बताया कि 15 सितम्बर से 2 अक्टूबर तक स्वच्छता अभियान चलाया जा रहा है, उसके बाद भी यह अभीयान रुकनी नही चाहिए. उन्होंने कहा कि स्वच्छता की शिक्षा अपने घर से ही मिलती है।जिस तरह हमसभी अपने घर को साफ एवं स्वच्छ रखते है। उसी तरह अपने आस पास में फैली गंदगी को स्वच्छ एवं साफ रखें।